jkorsvik/nowiki_second_scrape_merged huggingface dataset:
Uerfamilien

Uerfamilien er en gruppe ulkefisker. Fylogenetikken til denne gruppen er ikke fullt ut forstått enda og det vil bli endringer i inndelingen av grupper etterhvert som flere undersøkelser blir gjort. Inndelingen i denne artikkelen bygger på inndelingen i Fishes of the World.


== Arter som finnes i Norge ==
blåkjeft
lusuer
snabeluer
vanlig uer


== Referanser ==


== Litteratur ==
Pethon, Per (2005). Aschehougs store fiskebok (5 utg.). Oslo. ISBN 82-03-23247-7. 
Moen, Frank Emil (2003). Dyreliv i havet - Nordeuropeisk marin fauna (3 utg.). Kristiansund: KOM Forlag. ISBN 82-90823-54-1. 
Nelson, Joseph S. (2006). Fishes of the World (4 utg.). Edmonton. ISBN 0-471-25031-7. 


== Eksterne lenker ==
(en) uerfamilien – oversikt og omtale av artene i WORMS-databasen 
(en) uerfamilien i Encyclopedia of Life 
(en) uerfamilien i Global Biodiversity Information Facility 
(no) uerfamilien hos Artsdatabanken 
(en) uerfamilien hos Fossilworks 
(en) uerfamilien hos ITIS 
(en) uerfamilien hos NCBI 
(en) Kategori:Scorpaenidae – bilder, video eller lyd på Wikimedia Commons 
Scorpaenidae – detaljert informasjon på Wikispecies
Tiril

Tiril er et norsk jentenavn. Navnet er sannsynligvis et nylaget navn etter mønster av lignenede navn som Toril eller Siril. Det kan ha vært inspirert av navnets bruk som tilnavn i folkeminnestoff, synliggjort i Johan Sebastian Welhavens dikt «Lokkende toner» fra 1859.

Der fløi en Fugl over Granehei,som synger forglemte Sange;den lokked mig bort fra slagen Veiog ind paa de skyggede Gange.Jeg kom til skjulte Stier og Kjern.hvor Elgene Tørsten slukke:men Fuglesangen lød endnu fjern som Nynn mellem Vindens Sukke: Tirilil Tovelangt, langt bort i Skove.
Navnet er også brukt i den norske folkevisa «Tirilil Tova»:

Tiril, Tirilil TovaTolv menn i skaugenTolv menn er domTolv sverd bær domVæsleguten stinne domGjeterhunden binde domOg meg vil dom voldtaHo-e, Langsseter guttaKom og hjælpFurua er snart hælvhoggin.

Navnet Tiril har ingen kjent betydning, men det har blitt foreslått å bruke «lokkende toner» som navneforklaring. Tirill og Tirild er varianter av navnet.
Tiril, tyril, tørril og turul er ellers betegnelser på en kjernestav som ble brukt til å lage smør. Den norrøne varianten av dette ordet var þirill, og det engelske verbet to twirl er også av samme opphav. Dette ordet antas å være opphavet til navnet på planten tiriltunge (islandsk þyriltunga, færøysk tyriltunga), men planten kan også ha fått navn av norrøne tírr, «glans».


== Utbredelse ==
Navnet Tiril er kjent i Norge siden 1937, men har først fra 1980-årene hatt økende popularitet. Navnet er svært uvanlig utenfor Norge.
Tabellen nedenfor gir en detaljert oversikt over populariteten til kvinnenavnet Tiril og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Tiril Schrøder (f. 1969), norsk kunstner
Tiril Havdal (f. 1974), norsk keramiker
Tirill Mohn (f. 1975), norsk låtskriver, sanger og musiker
Tiril Valeur (f. 1975), norsk forfatter og illustratør
Tiril Broch Aakre (f. 1976), norsk dikter og oversetter
Tiril Hasselknippe (f. 1984), norsk bildekunstner
Tiril Eckhoff (f. 1990), norsk skiskytter
Tiril Seppola Reed (f. 1993), generalsekretær i Elevorganisasjonen
Tiril Sjåstad Christiansen (f. 1995), norsk freestyle-utøver på ski
Tiril Udnes Weng (f. 1996), norsk langrennsløper


== Annen bruk av navnet ==
Tiril Dahl, hovedperson i romanserien Heksemesteren av Margit Sandemo.
Tiril, en mannlig frafallen engel


== Se også ==
Tiriltunge


== Referanser ==


== Eksterne lenker ==

(en) Behind the Name: Tiril
(en) Think Baby Names: Tiril
Anghel Mora

Anghel Mora (forfatternavnet til Mihai Diaconescu, født 12. mai 1949 i Drobeta Turnu Severin, Romania, død 18. november 2000) var en rumensk filmregissør, manusforfatter, skuespiller, dikter, og musiker. 
Han var gift med Mihaela Malița (datter til Mircea Malița, bl.a. Romanias ambassadør til USA og undervisningsminister i Ceaușescu-perioden). Etter den rumenske revolusjonen i 1989, opprettet han et reklamebyrå, Lettera. Et legat i hans navn er blitt opprettet i 1999.


== Regisserte filmer ==
Recorduri, lauri, amintiri (1984)
Cununa de lauri (1985)
Imn pentru primăvara țării (1986)
Rezervă la start (1986)
Kilmetrul 36 (1989)
Flori de gheață (1989)
Aur cât un nasture pe piept (en eller annen gang mellom 1981 og 1989)


== Manus ==
Să mori din dragoste de viață (1983)
Rezervă la start (1986)
Kilmetrul 36 (1989), fikk Sølvpaladinen ved Sportsfilmfestivalen i Palermo
Flori de gheață (1989)


== Skuespiller ==
Balanța (1992)


== Bøker ==
Misivă între anotimpuri (Epistel mellom årstidene; 1978), Cartea Românească-forlaget
Geometria iluziei (Illusjonens geometri; 1986), Cartea Românească-forlaget
Oglinzile au două fețe (Speil har to ansikter),  Albatros-forlaget


== Litteratur ==
Caranfil Tudor, Dicționar subiectiv al realizatorilor filmului românesc, Polirom, București, 2010, ISBN 978-973-46-3545-0


== Referanser ==


== Eksterne lenker ==
(en) Anghel Mora på Internet Movie Database 
(en) Anghel Mora hos The Movie Database
Jamie-Lynn Sigler

Jamie-Lynn Sigler (født 1981) er en amerikansk skuespiller kjent fra tv-serien Sopranos.
Hun filmdebuterte i A Brooklyn State of Mind (1997), hvor hun hadde en liten birolle. Hun har siden medvirket i filmer som blant annet Love Wrecked (2005), Beneath the Dark (2010) og Divorce Invitation (2012).
Fra 1999 til 2007 hadde hun rollen som datteren til Tony Soprano i tv-serien Sopranos. Dette er den rollen hun er mest kjent for. Hun har utover det hatt hovedrollen i TV-filmen Call Me: The Rise and Fall of Heidi Fleiss (2004), hatt en av hovedrollene rolle i miniserien The Gathering (2007) og i tv-serien Guys with Kids (2012). Hun har også hatt gjesteopptredener i en rekke serier som blant annet Will & Grace (2004), Ugly Betty (2009), CSI: Cyber (2016) og Magnum P.I. (2018).
Sigler har også drevet med sang og i 2001 utgav hun albumet Here to Heaven og singelen "Cry Baby". Utgivelsen ble ingen suksess og hun har i ettertid angret at hun utgav albumet.I 2002 utgav hun og var medforfatter på den selvbiografien Wise Girl: What I've Learned About Life, Love, and Loss.


== Referanser ==


== Eksterne lenker ==
(en) Jamie-Lynn Sigler – kategori av bilder, video eller lyd på Commons 
(en) Jamie-Lynn Sigler på Internet Movie Database 
(da) Jamie-Lynn Sigler på Filmdatabasen 
(fr) Jamie-Lynn Sigler på Allociné 
(en) Jamie-Lynn Sigler på AllMovie 
(en) Jamie-Lynn Sigler hos Rotten Tomatoes 
(en) Jamie-Lynn Sigler hos The Movie Database 
(en) Jamie-Lynn Sigler hos Internet Broadway Database 
(en) Jamie-Lynn Sigler hos Behind The Voice Actors
Robert Iler

Robert Michael Iler (født 1985) er en amerikansk skuespiller og profesjonell pokerspiller. Han er mest kjent fra tv-serien Sopranos. 
Iler spilte rollen som Tony Sopranos unge sønn i Sopranos og hadde rollen gjennom hele serien (1999–2007). Han har utover det hatt noen få gjesteopptredener i andre tv-serier, som blant annet Oz (2001) og Lov og orden (2009). På film har han hatt en birolle i den romantiske filmkomedien Tadpole (2002) og en mindre rolle i Daredevil (2003).
Han avsluttet skuespillerkarrieren etter serien og flyttet til Las Vegas for å etablere en en karriere som profesjonell pokerspiller. I 2019 flyttet han til Los Angeles hvor han startet podcasten Pajama Pants sammen med tidligere Sopranos-spiller Jamie-Lynn Sigler og YouTube-komiker Kassem G.


== Referanser ==


== Eksterne lenker ==
(en) Robert Iler på Internet Movie Database 
(sv) Robert Iler i Svensk Filmdatabas 
(fr) Robert Iler på Allociné 
(en) Robert Iler på AllMovie 
(en) Robert Iler hos Rotten Tomatoes 
(en) Robert Iler hos The Movie Database
Lorraine Bracco

Lorraine Bracco (født 1954) er en amerikansk skuespillerinne kjent fra tv-serien Sopranos.
Bracco startet karrieren som modell og flyttet til Frankrike i 1974 for å jobbe som «fashion model» for Jean-Paul Gaultier.
Hun filmdebuterte i den franske komedien Duos sur canapé (1979) hvor hun hadde en birolle. I første halvdel av 1980-årene medvirket hun i flere franske og italienske filmer. Hennes første større rolle var i den amerikanske thrilleren Vitne i fare (1987) hvor hun spiller kona til en politiagenten som skal beskytte et kvinnelig mafiavitne. Sin mest kjente filmrolle hadde hun i Mafiabrødre (1990), hvor hun spilte kona til mafia-fyren Henry Hill (spilt av Ray Liotta). Bracco har utover dette medvirket i filmer som blant annet Medicine Man (1992), Traces of Red (1992), Hackers (1995) og Riding in Cars with Boys (2001). 
Hun TV-debuterte i 1980 i en gjesterolle i den franske serien Commissaire Moulin. Fra 1999 til 2007 spilte hun rollen som den kvinnelige psykiateren Jennifer Melfi i Sopranos. En rolle som gjorde henne verdenskjent. Hun hadde deretter en fast rolle i serien Rizzoli & Isles fra 2010 til 2016. Bracco har utover det hatt gjesteopptredener i en rekke forskjellige tv-serier og medvirket i flere TV-filmer.


== Referanser ==


== Eksterne lenker ==
(en) Lorraine Bracco på Internet Movie Database 
(sv) Lorraine Bracco i Svensk Filmdatabas 
(da) Lorraine Bracco på Filmdatabasen 
(da) Lorraine Bracco på Scope 
(fr) Lorraine Bracco på Allociné 
(en) Lorraine Bracco på AllMovie 
(en) Lorraine Bracco hos Rotten Tomatoes 
(en) Lorraine Bracco hos The Movie Database 
(en) Lorraine Bracco hos Internet Broadway Database
Dominic Chianese

Dominic Chianese (født 1931) er en amerikansk sanger og skuespiller, kjent fra tv-serien Sopranos.
Chianese tv-debuterte i en gjesterolle i East Side/West Side i 1964. Han filmdebuterte i Fuzz (1972), hvor han hadde en liten birolle. Han hadde på samme tid en liten rolle i Gudfaren 2 (1974) og rollen som Johnny Ola i mafiaserien The Godfather Saga (1977). Han har siden hatt biroller i en rekke filmer. 
Fra 1999 til 2007 spilte han rollen som Corrado John Soprano i tv-serien Sopranos. Det er denne rollen han er mest kjent for. Han har utover dette hatt gjesteopptredener i flere tv-serier, deriblant Kojak (1976), Tales from the Darkside (1986) og Lov og orden (1991 og 1997). I tillegg spilte han i flere episoder av Boardwalk Empire (2011–2013) og The Good Wife (2012–2015).
Chianese har også drevet med sang og utgav i 2000 albumet Hits, hvor han synger amerikansk-italienske sanger.


== Filmografi ==
Adrift in Manhattan (2007)
The Last New Yorker (2006)
Crimes of Fashion (2004) (TV)
King of the Corner (2004)
When Will I Be Loved (2004)
Cradle Will Rock (1999)
The Sopranos (1999–2007) TV series (Corrado John Soprano jr.)
Went to Coney Island on a Mission From God... Be Back by Five (1998)
Night Falls on Manhattan (1997)
Looking for Richard (1996) (dokumentar)
The Mouse (1996)
Gotti (1996) (TV-film)
Love Is All There Is (1996)
If Lucy Fell (1996)
The Night We Never Met (1993)
Rivalen des Glücks – The Contenders (1993)
The Public Eye (1992)
Out for Justice (1991)
The Lost Capone (1990) (TV-film)
Q&A (1990) (as himself)
Second Sight (1989)
Ryan's Hope (1975 & 1981) TV series
Fort Apache, The Bronx (1981)
A Time for Miracles (1980) (TV)
...And Justice for All (1979)
Firepower (1979)
On the Yard (1978)
Fingers (1978)
Alle presidentens menn (1976)
Het ettermiddag (1975) (faren til Sony)
Gudfaren 2 (1974) (Johnny Ola)
Fuzz (1972)


== Referanser ==


== Eksterne lenker ==
Offisielt nettsted 
(en) Dominic Chianese – kategori av bilder, video eller lyd på Commons 
(en) Dominic Chianese på Internet Movie Database 
(sv) Dominic Chianese i Svensk Filmdatabas 
(da) Dominic Chianese på Scope 
(fr) Dominic Chianese på Allociné 
(en) Dominic Chianese på AllMovie 
(en) Dominic Chianese hos Rotten Tomatoes 
(en) Dominic Chianese hos The Movie Database 
(en) Dominic Chianese hos Internet Broadway Database 
(en) Dominic Chianese hos Internet Broadway Database
Palle Ydstebø

Palle Ydstebø (født 1961)  er en norsk offiser (oberstløytnant) som er sjef for seksjon for landmakt ved Krigsskolen. Ydstebø er fra Kvitsøy i Rogaland.
Han har militær utdanning fra Luftforsvaret, Krigsskolen og Forsvarets stabskole, hovedfag i historie fra Universitetet i Tromsø og doktorgrad i krigsstudier ved University of Glasgow. Ydstebø har variert tjeneste i Forsvaret fra Luftforsvaret, Ingeniørvåpenet, Hærstaben, Etterretningstjenesten og Forsvarets stabsskole samt internasjonal erfaring fra Afghanistan, Tyskland og FN-styrken i Sør-Sudan.
Hans kompetansefelt inkluderer krigshistorie (1800–), strategi, operasjonskunst, doktriner og landmakt generelt og i SSSR/Russland og Nord-Korea og Israel.Ydstebø har siden Russlands invasjon av Ukraina i 2022 vært en flittig brukt militær ekspert i media.


== Referanser ==
Christian Schenk

Christian Schenk (født 9. februar 1965 i Rostock er en tysk tidligere mangekjemper.
Han ble olympisk mester i tikamp under OL 1988 som ble arrangert i Seoul, Sør-Korea, men erkjente i august 2018 at han var dopet på dette tidspunktet. Han har i tillegg en bronsemedalje fra VM 1991 i Tokyo. 
Schenks personlige rekord var 8 500 poeng, et resultat han oppnådde i august 1993 i Stuttgart. 


== OL-medaljer ==
 1988  Seoul - Gull i friidrett, spydkast damerr  Øst-Tyskland


== Referanser ==


== Eksterne lenker ==
(de) Christian Schenk – Munzinger Sportsarchiv 
(en) Christian Schenk – Olympics.com 
(en) Christian Schenk – Olympic.org 
(en) Christian Schenk – Olympedia 
(en) Christian Schenk – Sports-Reference (OL-resultater – arkivert) 
(en) Christian Schenk – World Athletics
Hjalmar Mellander

Hjalmar Mellander (født 14. desember 1880, død 3. oktober 1919) var en svensk friidrettsutøver (femkamp, lengdehopp, spydkast og løp fra 400 til 800 meter). 
Fra 1902 var han bosatt i Liverpool, men han konkurrerte ofte i Norden. Under jubileumslekene 1906 i Athen tok han gull i grenen antikk femkamp. 
Mellander hadde svensk rekord i lengde (6,42) fra 1904 til 1907. 
Han døde på grunn av overanstrengelse i et forsøk på å redde en person fra drukning.


== Eksterne lenker ==
(en) Hjalmar Mellander – Olympedia 
(en) Hjalmar Mellander – Sports-Reference (OL-resultater – arkivert) 
(sv) Hjalmar Mellander – Sveriges olympiske komité 
(en) Hjalmar Mellander – Track and Field Statistics
Angelo Taylor

Angelo Taylor (født 29. desember 1978 i Albany, Georgia) er en amerikansk friidrettsutøver.
Taylors karriere på 400 meter hekk begynte på slutten av 1990-årene. I sitt første verdensmesterskap i 1999 i Sevilla tok han bronsemedalje på distansen. I samme mesterskap var han med på å vinne gull på 4 x 400 m stafett.
Han var favoritt foran finalen på 400 meter hekk i OL 2000 i Sydney, og vant finalen med tre hundredels sekunder.
I de påfølgende sesongene nådde han ikke opp mot sine tidligere beste resultater på grunn av skadeproblemer. I OL 2004 i Athen ble han slått ut i semifinalen. I VM 2007 i Osaka stilte han på 400 meter flatt, og tok bronsemedalje. I OL 2008 i Beijing vant han et nytt OL-gull på 400 meter hekk. Deretter løp han andre etappe på USAs stafettlag som tok gull på 4 x 400 m stafett.


== Referanser ==


== Eksterne lenker ==
(de) Angelo Taylor – Munzinger Sportsarchiv 
(en) Angelo Taylor – Olympics.com 
(en) Angelo Taylor – Olympic.org 
(en) Angelo Taylor – Olympedia 
(en) Angelo Taylor – Sports-Reference (OL-resultater – arkivert) 
(en) Angelo Taylor – USAs olympiske komité 
(en) Angelo Taylor – World Athletics 
(en) Angelo Taylor – Diamond League 
(en) Angelo Taylor – USATF 
(en) Angelo Taylor – Track and Field Statistics
Andre Phillips

Andre Lamar Phillips (født 5. september 1959 i Milwaukee) er en tidligere amerikansk friidrettsutøver.
Andre Phillips ble i 1983 den andre amerikanske løperen (etter Edwin Moses) som løp 400 meter hekk under 48 sekunder, da han fikk tiden 47,78 i et stevne i Köln. I VM 1983 to uker tidligere, kom han på femteplass med tiden 49,24.
Eter at han ikke greide å kvalifisere seg til OL 1984, vant han verdenscupfinalen i 1958 med tiden 48,42. I 1985 satte han også personlig rekord på 110 meter hekk med tiden 13,25.
I det amerikanske uttaket til OL 1988 kvalifiserte han seg på 400 meter hekk sammen med Edwin Moses og Kevin Young. Samtlige tre vant også sine kvalifiseringsheat. Den første semifinalen vant Moses foran Young, mens Phillips vant den andre foran jamaicaneren Winthrop Graham. Da Edwin Moses som eneste utøver hadde løpt under 48 sekunder, ble han regnet som stor favoritt. I finalen satte imidlertid Andre Phillips ny personlig rekord med 47,19 og vant gullmedaljen, bare fire hundredels sekunder foran den store overraskelsen, Amadou Dia Ba fra Senegal. Edwin Moses løp på 47,56 og fikk bronse. For Edwin Moses var dette løpet hans eneste nederlag i et internasjonalt mesterskap, for Andre Phillips var det hans eneste seier.


== OL-medaljer ==
 1988  Seoul -  Gull i friidrett, 400 m hekk menn  USA


== Referanser ==


== Eksterne lenker ==
(de) Andre Phillips – Munzinger Sportsarchiv 
(en) Andre Phillips – Olympics.com 
(en) Andre Phillips – Olympic.org 
(en) Andre Phillips – Olympedia 
(en) Andre Phillips – Sports-Reference (OL-resultater – arkivert) 
(en) Andre Phillips – World Athletics 
(en) Andre Phillips – National Track & Field Hall of Fame 
(en) Andre Phillips – Track and Field Statistics
Nikolaos Georgantas

Nikolaos Georgantas (gresk: Νικόλαος Γεωργαντάς; født 12. mars 1880, død 23. november 1958) var en gresk friidrettsutøver, som hadde olympisk suksess i steinkast og diskos.
Under OL 1904 i St. Louis deltok relativt få utøvere fra Europa. Nikolaos Georgantas ble diskvalifsert i kulestøt på grunn av feil teknikk, men tok bronse i diskos med et kast på 37,68 meter, slått av amerikanerne Martin Sheridan og Ralph Rose.
Under jubileumslekene 1906 i Athen deltok Georgantas i diskos, både i fristil og i gresk stil. I fristil vant Martin Sheridan foran Georgantas, som tok sølvmedaljen, mens finske Verner Järvinen tok bronsemedaljen. I diskos i gresk stil vant Järvinen med et kast på 35,17 meter, foran Georgantas med 32,80.  I steinkast oppnådde Georgantas 19,925 meter, og vant gull foran Martin Sheridan. Steinen veide 6,4 kg.
Under OL 1908 i London deltok Georgantas i fire øvelser, blant annet kulestøt, men man kjenner bare til resultatet fra diskos i gresk stil, der han ble nummer seks. 


== OL-medaljer ==
1904  St. Louis -  Bronse i friidrett, diskos  Hellas
(1906  Athen -  Gull i friidrett, steinkast)
(1906  Athen -  Sølv i friidrett, diskos)
(1906  Athen -  Sølv i friidrett, diskos gresk stil)


== Eksterne lenker ==
(en) Nikolaos Georgantas – Olympics.com 
(en) Nikolaos Georgantas – Olympic.org 
(en) Nikolaos Georgantas – Olympedia 
(en) Nikolaos Georgantas – Sports-Reference (OL-resultater – arkivert) 
(en) Nikolaos Georgantas – databaseOlympics.com (arkivert) 
(gr) Nikolaos Georgantas – Hellas olympiske komité
Sagaspelet Lofotr

Sagaspelet Lofotr – «Ved Urdarbrunn» er et historisk spel. Spelet framføres annethvert år ved Lofotr Vikingmuseum på Borg i Lofoten i Vestvågøy kommune.
Verdens største kjente vikinglanghus lå på Borg, og er nå rekonstruert og bygd opp like ved siden av tuftene av det opprinnelige huset. Dette høvdingehuset danner kjernen for vikingmuseet på Borg. Det er kjent fra historiske kilder at den siste høvdingen på Borg het Olaf Tvennumbrunni, og at han flyttet fra Vestvågøy til Island rundt år 890 e.kr.
Sagaspelet Lofotr handler om begivenhetene som førte til høvdingens oppbrudd. Det bygger på kjente historiske hendelser, og dikter om detaljene.
På Borg bor høvding Olaf Tvennumbruni med husfrua Åshild og fire sønner. På naboøya Gimsøya bor høvdingen Tore med husfrua Ragnhild, en sønn og to døtre.
Det har alltid vært sterke vennskapsbånd mellom ættene. Nå skal de knyttes enda sterkere sammen gjennom ekteskap mellom høvdingebarna Åsgaut og Gyda. Men nornene — skjebnegudinnene som spinner livstrådene — vil det annerledes. Landet er i ferd med å samles til ett rike under en ny konge. Tore har bestemt seg for å gå med kongen, men Olaf vil heller dra til Island og bygge seg et nytt høvdingsete der framfor å gi fra seg jorda."
Når ættene møtes til midtsommerblot på Borg tilspisses den spente situasjonen mellom de to høvdingene. Det får katastrofale følger. Ikke alle gjestene til midtsommerblotet vender hjem igjen med sine kjære.

Manus: Nina E. Wester, fritt etter originalmanusav Jahn-Arill Skogholt og Thorbjørn Gabrielsen
Originalmusikk av Torstein Aagaard-Nilsen
Sagaspelet produseres og eies av stiftelsen Sagaspelet Lofotr, som er hjemmehørende i Vestvågøy kommune.


== Regissører ==
2002: Nina E. Wester
2004: Maiken Garder
2006: Maiken Garder
2008: Andreas Altermark


== Eksterne lenker ==
www.sagaspelet.no
Verner Järvinen

Venne «Verner» Järvinen (født 4. mars 1870 i Juupajoki i Birkaland, død 31. januar  1941 i Tammerfors) var en finsk friidrettsutøver, som deltok i flere disipliner, men som var sterkest i diskos.
Under jubileumslekene 1906 i Athen deltok han i kulestøt, steinstøt, diskos og spydkast. I kulestøt og steinstøt var han ikke blant de seks fremste, mens han ble nummer fem i spydkast. I diskos kastet han 36,82, og ble nummer tre. I Athen ble det også arrangert diskos i gresk stil. Denne øvelsen vant Järvinen med 35,17 meter, foran grekeren Nikolaos Georgantas som kastet 32,80.
Under OL 1908 i London kom Järvinen ikke til finalen, verken i kulestøt eller spydkast. I diskoskast ble han nummer fire. Diskos i gresk stil ble også arrangert i London, og her tok Järvinen bronsemedaljen, slått av amerikanerne Martin Sheridan og Bill Horr.
Fire år senere, i en alder av 42 år, deltok han i OL 1912 i Stockholm, med en 15.-plass i diskos.
Verner Järvinen hadde tre sønner som ble finske OL-deltakere. Kaarlo Järvinen (1903–1941) ble nummer åtte i kulestøt i 1932, og Akilles Järvinen (1905–1943) tok sølv i tikamp i 1928 og 1932. Den yngste av de tre brødrene, Matti Järvinen (1909–1985), var den mest fremgangsrike med gull i spydkast i 1932.


== OL-medaljer ==
1908  London -  Bronse i friidrett, diskoskast gresk stil  Finland
(1906  Athen -  Gull i friidrett, diskos gresk stil)
(1906  Athen -  Bronse i friidrett, diskos)


== Eksterne lenker ==
(en) Verner Järvinen – Olympics.com 
(en) Verner Järvinen – Olympic.org 
(en) Verner Järvinen – Olympedia 
(en) Verner Järvinen – Sports-Reference (OL-resultater – arkivert) 
(en) Verner Järvinen – Track and Field Statistics
Vietnamesisk hengebuksvin

Vietnamesisk hengebuksvin (Sus scrofa vittatus) er en griserase med opprinnelse i området Vietnam-Thailand i Asia. Rasen er betydelig mindre enn vestlige griseraser, men størrelsen varierer allikevel betraktelig.


== Beskrivelse ==
Vietnamesisk hengebuksvin skiller seg fra andre raser gjennom å ha svai rygg (salrygget) og hengende buklinje. Denne grisen har stående ører og rett hengende hale med behåring. Hodet har kort snute og kroppen korte ekstremiteter. Den veier normalt 27–136 kg, men dersom buken henger ned mot bakken er grisen sterkt overvektig. Fettvalker som henger inn over øynene er også et tegn på sterk overvekt.
Vietnamesisk hengebuksvin refereres ofte til som kun hengebuksvin, men dette blir ikke helt korrekt. Det finnes nemlig også et kinesisk hengebuksvin, men dette svinet er langt mer sjeldent i Vesten og blir gjerne en del større enn de vietnamesiske variantene. Noen hevder at det kinesiske hengebuksvinet, som også egentlig er en variant av samme rase eller (mer korrekt) landrase, er det mest opprinnelige av dem. Samlet går disse grisene også under benevnelsene asiatisk hengebuksvin og orientalsk hengebuksvin.
Vietnamesisk hengebuksvin regnes som progenitor for alle kjente minigrisraser i verden i dag, som for eksempel kanadisk minigris.


== Varianter ==
Det finnes fem kjente varianter av hengebuksvin, hvorav fire stammer fra Vietnam og grensestrøkene mot landets nabostater. I det vestre Nord-Vietnam og rundt Red River deltaet finnes den mest vanlige varianten kalt «i». Denne blir typisk opp mot 90 kg tung. I det nordøstre Vietnam, i grensestrøkene mot Kina, finnes det en variant som kalles «Mong Kai». Denne varianten blir typisk opp mot 100 kg tung. I sentrale strøk av Vietnam, i dag helst i de høyreliggende platåområdene, finnes den en variant som kalles «co». Denne blir typisk omkring 40 kg tung. I Sør-Vietnam, opprinnelig i fjellområdene, finnes også en variant kalt «Heo Moi» som typisk blir omkring 40–45 kg tung.
De grisene som finnes i vesten i dag er gjerne en blanding mellom de opprinnelige variantene.


== Se også ==
Gris